LidanRubinov/Halacha-QA huggingface dataset:
שאלה: ארץ ישראל ופיקוח נפש: ברור לי שארץ ישראל קדושה, כי הקב"ה הבטיח לנו אותה. ברור לי גם שליישב את הארץ ולחיות בה זו מצווה גדולה. אבל יש לי 2 שאלות. 1. מה קורה שלגור בארץ ישראל מסכן חיי אדם? לדוגמא גוש קטיף, או יותר עכשווי- שומרון חברון וכו. שכל יום לחיות שם זה פחד שיכול לקרות משהו, ובית שהוא המקום הבטוח ביותר הופך להיות מפחיד. האם גם כשזה מדובר בחיי אדם צריך לגור שם? והאם מישהו שמפחד צריך לגור שם? 2. חקרתי קצת והבנתי שהסיבה היחידה שארץ ישראל שייכת לנו זה התנ"ך. בן אדם שלא מאמין בתנ ך איך אפשר להסביר לו שא י שייכת לנו? כי מבחינה היסטורית היו כאן גם ערבים, ושחיים פה כמה דורות. רבה לכם, מעריכה מאוד!
תשובה: לשואלת היקרה אכן שאלה אקטואלית, אמתית וחזקה. נתחיל לנסות לענות ראשון ראשון. כפי שאמרת בעצמך א"י קדושה היא מכוח הבטחת ה  את הארץ, זוהי ארץ ה, בהחלטת ה  לעם ה. האם יש לנו בעלות על הארץ? לא. ואם כן מעצם היותנו עם ה  המחויב למצוות ה  ולכן. כיוון שרמב"ן אומר שמצוות כיבוש הארץ היא אחת מתרי"ג מצוות. וח אומרים בפירוש כי המקום היחיד לקיום המצוות הוא רק על אדמת א"י-אין ספק שאין לנו את ה"זכות" לתת חלקים ממנה. אך סוף סוף כפי שאמרת נכון-"פיקוח נפש דוחה" אז בואי נתבונן יחד. לשמחתי או לצערי הבאת "דוגמאות טובות"-בדיוק, לטענה ההפוכה. מעטים האנשים שיודעים כי גוש קטיף היה מקום אסטרטגי למדינה (כך היה שלטון ויכולת צפייה "מקרוב" בהתאם לתכנית "חמשת האצבעות"-של אריק שרון.) השומרון מלא כולו במקומות אסטרטגיים כאשר לדוג  יצהר אלקנה משקיפות היישר לתל אביב-האם לא מספיק חשוב שיהיה שם שלטון ישראלי? האם אין שם אנשים הנמצאים אולי בסיכון יחסי בכדי שהעם לא יגיע לסיכון ודאי? ונזכיר שבמלחמה האחרונה ראינו שטילים מגיעים גם לתל אביב, מתאבדים יש גם בירושלים-אז אולי צריך בכלל לעזוב את הארץ? ארץ ישראל היא ארץ הנבואה, ארץ עליה חלמנו 2000 שנה בדיוק כפי שאומרות הנבואות וכשהנבואה כבר מתקיימת ועמ"י כבר זוקף את ראשו -ראי איך אנו מוכנים לוותר עליה. ומדוע? בראש ובראשונה את צודקת-הציוניים הראשונים(שהיו חילוניים "למהדרין") היו אנשים תנכיים, הם הגיעו לכאן מכוח חזון ישעיהו וירמיה מכורח נבואת דניאל. וכעת כאשר החילוני העכשווי מבין שישנה סתירה בין האמונה בתנ"ך לחוסר קיום מצוות-איבד גם את הקשר שלו לקרקע, לאדמת הקודש. אז לשאלה המצוינת!!איך מסבירים לחילוני שאיננו מאמין בתנ"ך(נדיר אבל קיים)?-ברמה האסטרטגית, וגם ברמה הלאומית. הארץ הזו פשוט הייתה שלנו, מלכות שלמה הייתה אימפריה, בית המקדש הראשון והשני הן עובדות היסטוריות!!! כניסת ישראל לא"י היא עובדה היסטורית-אי אפשר לשכתב את ההיסטוריה!(עייני בספרו של ד"ר אדם זרטל שמזכיר על הבמות שנמצאו על הר גריזים.) גם האסכולה האוניברסיטאית - העברית- לא כופרת במלכות חזקיהו המלך! על כל המשתמע מכך!(ניתן לעיין בספר "מלחמות היהודים" ליוספוס פלאביוס) וברמה האסטרטגית- כבר הראינו את החשיבות של ההמצאות שלנו בשטחי "המחלוקת". לכן אם נסכם נאמר-ישנה בעיה בחוסר ידע. ישנה בעיה בחוסר קשר-אם אדם היה מטייל בחופיו של גוש קטיף הוא לא היה מדמיין לפנות את גן העדן הזה וליצור עוול לאומי ואבל למשפחות חלוציות. אנו צריכים כמה שיותר ללמוד את מהות קדושת הארץ, את מהות ההמצאות שלנו כאן-לא כארץ מקלט אלא כמלכות שהולכת וכמה אחרי 2000 שנות גלות שהיינו כמהים כל כך לשוב הביתה-ובדיוק לפי הנבואה-זה קרה. אז לשאלתך האם עכשיו צריך ללכת להסביר לכולם מדוע זוהי ארצנו? אולי. ואולי שווה קודם שאנו נזדהה? שאנו נדע נבין באמת את כל המהלכים, נלמד באמת את ההסטוריה של ארץ ה? על שאלתך המדהימה והחשובה! בברכת העם והארץ! חנן. hananb1081 gmail.com
שאלה: הפרשת חלה: אני רוצה להפריש חלה היום לכבוד ערב ראש חודש חשוון ויש לי כמה שאלות: 1. האם ניתן להכין 2 סוגים של בצק (נגיד אחד מלוח ואחד מתוק) בשתי קערות נפרדות ולעשות בכ"ז הפרשת חלה עם ברכה? 2. האם זה נכון שאם אני נשואה לכהן אני פטורה מהפרשת חלה? 3. האם את היהי רצון שלפני הפרשת חלה אומרים לפני הלישה או אחרי הלישה ולפני ההפרשה עצמה? שרית
תשובה: לך 1. לא. הבצק צריך להיות מחובר בכלי וכד. 2. לא נכון. כאשר ניתנה החלה לכהן לאכילה - יכולת לתת אותה לבעלך ולך לאכלה בטהרה. 3. אין אינני מכיר ואינני יודע - אין זו מצוה או חלק ממנה. דוד לוי
שאלה: העברת עציץ עם צמח נבול בשמיטה: היה לי בבית עציץ שהצמח בו נבל ומת.הוצאתי אותו לגינה ואז אמרו לי שאסור היה להוציא את העציץ החוצה. מה לעשות עכשיו עם העציץ ועם הצמח שנבל. (אני לא יודעת אם העציץ נקוב או לא,אבל הוא מונח כרגע על ריצוף ליד הגינה בחוץ)
תשובה: וברכת ד  תשאירי אותו בחוץ. מכיוון שאין שותלים בשמיטה א"כ ישאר שם ולאחר השמיטה תשתלי פרחים חדשים. בברכת התרה והארץ יהודה הלוי עמיחי מכון התורה והארץ כפר דרום - שבי דרום
שאלה: הלוואה בריבית ומלגת פיס: אחי לווה ממני 30 שקל על מנת לקנות כמה מוצרים מאחר ולא היה לו מזומן. סיימנו את הקניות והלכנו לכספומט. שם הוא הוציא מאה שקלים, קנה לי שוקולדים ונתן לי 50 שקל. (העניין של הנתינה של מתנות מצידו היא ממש עניין שבשיגרה ולא קשורה בכלל לאם הלוויתי לו כסף או לא) אני סירבתי לקבל בתואנה שייתכן אולי שזו הלוואה בריבית, אך הלה התעקש. האם עלי להשיב את הכסף או שמא אין בכך הלוואה בריבית כלל? שאלה נוספת. אישתי סטודנטית ואנחנו רוצים להגיש בקשה למלגת מפעל הפיס. זו מלגה שמפעל הפיס נותן לסטודנטים עם קשיים כלכליים. אנחנו מאוד זקוקים לכסף, אך ידוע שכספי מפעל הפיס סוף כל סוף כספי הימורים חוקיים. האם מותר לקבל מלגה מגוף זה? אני בן עדות המזרח אם זה משנה. שנה טובה ומתוקה
תשובה: לך 1. אחים נותנים מתנות זה לזה וכך הלוות 30 שקלים לאחיך כמתנה (לא התכוונת לתבוע אותו בבית הדין אם הוא לא יחזיר לך) וכך גם הוא נותן לך מתנה. בהלכה כתוב בפירוש שתלמידי חכמים נותנים דברים פעוטים ( כמו ביצה או כף סוכר וכד ) זה לזה כמתנה כדי להנצל מאיסור ריבית. 2. אין שום בעיה לקבל מלגות ממפעל הפיס. כמעט לכל הדעות רוב הכנסותיהם בהיתר ואין סיבה לחשוש לדעת יחיד ולהמנע מלקיחת מלגה. בברכת שבת דוד לוי 098987548 הסבר נוסף לענין ריבית 1. בין תלמידי חכמים ונראה שגם בין חברים תלוי בסכומים וביחסים בינכם אם גם בלי שהיית לווה ממנו הוא היה נותן לך הלואה כזו - אין בכך איסור ריבית. בסכומים של 1000 ש"ח זה בהחלט מקובל בן חברים, ובמשפחה גם פי 10 ויותר נותנים הלוואות גם לכמה שנים ואין בכך שאחרי כמה שנים נותנים הלואה אחרת אחד לשני משום איסור ריבית. 2. איסור ריבית הוא חמור במיוחד וכאשר אומרים  ריבית  אסור לעשות זאת גם במקרים בהם אין זו ריבית אסורה. 3. בבנקים יש הבדל בין כמה מצבים - אם אתה מלווה לבנק - זו באמת עסקא לכל דבר ומותרת. 4. במקרה והבנק מלווה לך במסגרת אוברדרפט למוצרי צריכה ולא להשקעה - אין היתר עיסקא מועיל. 5. אם אתה לוקח משכנתא מהבנק - בדרך כלל זו הלואה ללא איסור ריבית. הסיבה שמשכנתא אינה הלואה עם ריבית כי הבית או הרכב ממושכן לבנק ושייך לו באופן יחסי לפי התשלומים. (הוא אינו רכוש שלך כיון שאינך רשאי למכור אותו ללא הסכמת הבנק, אלא אתם שותפים בו). נוהגים להחמיר ולערוך  היתר העיסקא  כי אולי יש שם אבק ריבית ואולי גם זה לא. 6. זכיתי לשמש רבים מגדולי הדור שעבר בהלכות ריבית. וכן אני מכיר את המערכת הבנקאית ובקיא בפרטיה.
שאלה: כשרות OU ישראל: האם ההכשר הזה ברמת מהדרין, בד"צ או כשרות רגילה?
תשובה: יש שתי מחלקות: בחו"ל זה כשרות ברמה מאד פשוטה הכוללת חלב גוי ע"פ ההיתר של הרב משה פיינשטיין ו"חדש" ע"פ ההיתר של ספר התרומה והב"ח, ועוד קולות בנושא בישול ישראל וכו. המחלקה של OU ישראל היא מחלקה של כשרות ברמה של מהדרין.
שאלה: בזיליקום קטיף הטבע: האם ידוע לכם מה המצב מבחינת קדושת שביעית בבזיליקום המשווק ע י קטיף הטבע י.ש. ירקות עלים
תשובה: עיין בקישור המצורף:
שאלה: חרקים בירקות: כיצד יש לנקות שיבה?
תשובה: איני מכיר אנשים שאוכלים שיבה. יש לשים בתה או לחלוט אותו ואחר כך לסנן.
שאלה: שם ה  בהצגה: האם בהצגה שאומרים בה אלוהים מותר לומר ולהתכוון לאלוהים של הגוייםף ע"ז שאז מותר? ובאופן כללי- שמתכוונים לאלוקים האם מותר לומר לא-ל? (או צריך לומר לקל.) אני צריכה לומר בהצגה לא-ל,ורוצה לדעת אם מותר.
תשובה: ב"ה נאמר בתורה (שמות פרק כג פסוק יג)"ושם אלהים אחרים לא תזכירו לא ישמע על פיך", אם נשים לב יש שני איסורים בפסוק, גם לא להזכיר שם אלוהים אחרים וגם לא להשמיע שם זה, ביאר רש"י שהתורה הדגישה שגם פעולות שאינן קשורות באפן ישיר לעבודה זרה אלא רק ביחס אליה, כמו, חכה לי ליד עבודה זרה זו, שגם זה חלק מאיסור עבודה זרה. לכן וודאי הוא שבאופן עקרוני אין להתכוון למה שהגויים מכנים אלוהים (הרי בעצם הגדרה זו יש סתירה, אין הרי אלוקים מבלעדי הקב"ה, כך שאין מושג אמיתי כזה אלוהים של הגויים). עם זאת, מותר בהחלט לומר השבח לא-ל, כל עוד הדבר נעשה בדרך בקשה ותפילה. זאת משום שאיסור  לא תישא את שם ה  אלוקיך לשווא  הוא רק כשהדבר נעשה שלא לצורך, לכן כשרוצים לומר מילות שבח לקב"ה מותר לומר השב לא-ל או לא-ל. לגבי ההצגה שאת מעלה אני מציע שבכל פעם שאת אומרת את הביטוי לא-ל תחשבי באמת שאת רוצה להודות על דבר מסוים וכך תוכלי לומר בלי בעיה, בנוסף לכך אם מטרת ההצגה היא חינוכית, לילדי בית ספר, סניף וכדומה מותר לומר זאת ללא חשש מכיוון שאין כאן שם שמים לבטלה אלא חינוך של הילדים לומר את שם ה  בכל מקום בו הדבר נצרך. בברכת התורה והארץ דוד אייגנר davideign gmail.com
שאלה: שנת שמיטה-מרכיבי מוצרים: אשמח אם תוכל לענות לי על מספר שאלות: מעבר לפרות והירקות האסורים למאכל בשנת השמיטה,האם ישנו איסור לגבי מאכלים ושתייה המכילים רכיבים מן הצומח כמו :ממתקי שוקולד,קורנפלקס,מיץ פרות,תפוצ יפס,קטשופ וכו -(מחשש שלא נשמר במרכיבים הלכות שמיטה)או שהאיסור על הפרות והירקות בפני עצמם? וכן במידה ויש על המוצרים כשרות כגון בד"ץ האם זה מספיק או שצריך להיות כתוב גם לגבי השמיטה כגון :יבול חו"ל וכו.? האם ישנה בעיה באכילה באולמות אירועים,מלונות בשנת השמיטה? שבת ומבורך
תשובה: לך 1. לפי ההלכה כל תבשיל (כגון ריבה מרק וכד ) שיש בו פרי או ירק בקדושת שביעית - מותר באכילה ויש לנהוג בו קדושת שביעית. 2. שאלה זו צריך לשאול אותם. אין לי שום מושג לגבי הכללים שלהם. בד"כ אם כתוב  יבול חו"ל  אני משתדל להמנע ולא לקנות. 3. דיני שמיטה אינם שונים משאר דיני כשרות (אלא שהאיסור, אם קיים הוא קל מאד ביחס לבעיות אחרות כמו תולעים, בשר לא כשר וכד ). במלונות זה הרבה יותר קל מרוב בעיות חילול השבת והצניעות הקיימות ברבים מהם. כמו בכל דבר - אם אתה מזמין את האירוע - חובה עליך לברר הכל בדקדקנות. אם אתה מוזמן - עליך להחליט עם להענות להזמנה או לא. אתה יכול לברר פרטים לפני כן. אם הלכת לארוע אז עליך לאכול בלי לעורר מהומות, אחרת אתה עלול לפגוע בבעל השמחה וזה בודאי איסור חמור ביותר שאין עליו כפרה. (לדעת הרב עובדיה יוסף זצ"ל עליך להקל בדברים רבים רק כדי שבעל השמחה לא יחשוב שאתה נמנע מסיבות כשרות וכד ) דוד לוי 098987548
שאלה: תגובה לתשובה: כבוד הרב על תשבותך חיזקת את אמונתי אני מבינה עכשיו שזה לא סוג של תיקון או עונש כי זה ספק שכרסם בי. אני אשתדל להתחזק במצוות ןלחנך את בנותיי בדרך התורה כל מה שעושה ה לטובה עושה.אני משערת שגם הלחץ החברתי גרם לנו להיות לחוצים כל כך.אני ובעלי קראנו את התשבות שלך אתמול ודברנו על זה בפתיחות החלטנו לא לדבר ולתעצב יותר על נושא זה וולהשתדל כמה שאפשר לתת לאנשים להשפיע עלינו. מה שנחליט בהמשך הילודה יהיה בהתאם לכוחתנו ובעז" ה יזכה אותנו בורא עולם גם לקיים מצווה פרייה ורבייה.וגם אם לא לקבל הכל באהבה. היינו כ" כ צריכים חיזוק שבת וחודש טוב
תשובה: ישמע ה  תפילותיכם שבת
שאלה: משחק:! רציתי לדעת האם מותר להוריד משחק שעלה כסף לאדם שהוריד את המשחק והוא הפיץ אותו בחינם וישר כח
תשובה: לך הכל כלול בתנאי החברה. אם הם מרשים לו להפיץ - אז מותר אם אינם מרשים לו להפיץ - אסור אם הוא עושה זאת בלא רשותם זה איסור חמור של החולק עם הגנב (עיין במשנה תורה לרמבם הלכות תשובה). אם יש ספק בדבר - זה חשש איסור תורה וככל איסורי תורה - ספק להחמיר ולא להוריד בברכת שבוע טוב דוד לוי 098987548
שאלה: עמידה: בדרך כלל אני לא מספיקה את העמידה אם הציבור. רציתי לשאול: אם הציבור מגיע לקדיש קדושה אני צריכה לעצור ולהקשיב או להמשיך את העמידה? ואם עברתי את יהיו לרצון הראשון אני צריכה לענות לקדיש וקדושה?.
תשובה: לך 1. אם את שומעת את עוצרת ומקשיבה וממשיכה בתפילתך אם היית מרוכזת בתפילה ולא שמעת - זה ר גמור. 2. כן, אחרי יהיו לרצון עונים לדברים שבקדושה. דוד לוי 098987548
שאלה: מעשר: ברצוני לדעת משהו חשוב, אני כרגע סטודנט ואיני עובד, אך מקבל מלגת קיום על סך 1,000 האם עלי להפריש מעשר מסכום זה או מסכום מופחת יותר לאחר ניכוי נסיעות למוסד הלימודים? ושבוע טוב, אלעד
תשובה: יישר כח על הרצון לקיים מצוות מעשר כספים. תחילה יש לדעת מספר דברים. אנו פוסקים להלכה שאין חובה לתת מעשר כספים מהתורה וגם לא מחכמים אלא זה מנהג ראוי לנהוג בו. בעקבות כך מובן שאם אדם לא גומר חודש בגלל הוצאות שוטפות איננו צריך לתת מעשר כספים ורק צדקה (שהיא חובה תמידית). על כן אם אתה יכול לגמור את החודש ראוי ורצוי לתת מעשר כספים ואז נותנים עשירית מההכנסות נטו (כמעט). אולם כפי שכתבתי לעיל אם זה הרבה מדי ואינם יכולים לעמוד בכך, תן צדקה שאין לה שיעור. כמו כן אם אתה מקבל עליך מעשר כספים כדאי לומר שאתה עושה זאת ללא נדר. בברכת התרה והארץ יהודה הלוי עמיחי מכון התורה והארץ כפר דרום - שבי דרום
שאלה: הבדלה לנשים: הרב, ישנה סיטואציה שעולה במשפחה שלנו כבר זמן רב, כאשר סבא שלי נפטר, נעשתה תורנות בין כל הנכדים לשבתות אצל הסבתא, שנשארה לבד בבית. כאשר אחת הנכדות מגיעה לשבת, סבתא שלי לא נותנת לה לעשות הבדלה (בטענה שהיין של ההבדלה מקולל לנשים ). מצד שני, אין אף גבר שיכול לעשות לנו הבדלה. וגם כאשר מוצאים גבר שיעשה, לפעמים הוא שוכח לבוא ונזכר אחרי שכבר עשה הבדלה. מהו הדין במקרה הזה? האם מותר לנו להבדיל?
תשובה: לך שאלתך מתחלקת לשנים - 1. אשה יכולה להבדיל לעצמה. 2. בבית של סבתא צריך לנהוג כפי שהיא רוצה. אסור אפילו לומר לה שיש דעות אחרות בהלכה. 3. גבר שכבר הבדיל יכול להבדיל לכן. ותזכו למצוות דוד לוי 098987548
שאלה: הוספת מים בשבת: רציתי לשאול, אנחנו בבית בדרך כלל מרתיחים את הביצים בגז ואחרי זה מעבירים לפלטה. בלילה נגמרים המים בסיר הביצים. האם מותר יהיה להוסיף מים לתוך סיר הביצים? האם זה משנה אם זה מים מהברז או מהמיחם ואם יהיה אסור אז אולי מותר להרתיח מים לפני השבת בגז ולשמור אותם בסיר בצד ולהוסיף מהמים האלו לסיר הביצים.
תשובה: לך הוספת מים מהברז היא איסור תורה ובמקרה שעשו זאת נראה שאסור לאכול את הביצים. בהוספת מים מהמיחם יש דעות שמתירות את הענין. ניתן גם לבשל את הביצים מערב שבת, לשמור אותם במקרר, ולחמם אותם במים מהמיחם בכלי שלישי. הם לא יהיו ביצי חמיו אלא ביצים קשות חמות דוד לוי 098987548
שאלה: אכזבה - לא ממצה את עצמי בשירות לאומי: :) אני בת 19 ואני בשנייה שניה של שירות לאומי. עשיתי שנה ראשונה רחוק מהבית בגן חינוך מיוחד. הייתה לי שנה מדהימה מכל הבחינות למרות שהייתי בתוך השנה הזאת היו קשיים! אבל תמיד שמאבדים משהו מעריכים!, והשנה אני וחברה שלי החלטנו שנעשה ביחד בבית ספר חינוך מיוחד ואז התעוררו כל מיני קשיים שהחלטתי אני בעצמי שאני לא רוצה להילחם בהם.שאני חושבת שיהיה לי הכי טוב שאני אחזור הבייתה! ובאמת אזרתי אומץ עם כמה שזה קשה מכל הבחינות וחזרתי הבייתה וכרגע אני בבית ומצאתי גן רגיל שבו אוכל להמשיך לשרת. במהלך השירות של שנה שעברה תמיד תקפה אותי השאלה למה לא התגייסת? תמיד זה הדהד לי במחשבות.תמיד שראיתי חיילות בנות הייתי מלאת קנאה! זה אכל אותי.אבל לא היה לי את האומץ לבטל את ההצרה ולהתחיל הכל מחדש.אני רק יכולה להגיד שבדיעבד הייתי מתגייסת לצה"ל! וכרגע זה לא פונקציה בעיניי כי כבר מצאתי גן ורק בסוף שנה להתחיל את התהליך? אני אסיים בגיל מאוחר ויש לי תוכניות (נראלי ) אבל מה הבעיה פה? שאני לא מרגישה שמיציתי את עצמי מספיק.אני מרגישה שמשהו חסר ואני לא יודעת למה ומה ואיך.אבל אני לא מאושרת 100 אולי זה גם בגלל שאני בבית כרגע בלי מעש וכל החברות שלי עובדות ומשרתות אז אני מרגישה לעומתן כלום? למה אני מוצאת את עצמי משווה את חברות שלי אלי ומגיעה לתוצאה שהן יותר טובות??, שהן יותר עשו.אלו תחושות לא נעימות. אני שואפת לכך שבסוף השנה שאצא לטיול אחרי שירות בעז"ה אני ארגיש ואוו תרמתי שנתיים מהחיים שלי ואני יכולה להיות גאה בעצמי! ואני אלך לטיול "בראש שקט" מה שנקרא ולא בהידודים של לא נתת מספיק או שהיית יכולה יותר. אולי תוכלו לעזור לי? אולי מהיבט אחר אני אוכל לשמוע תשובה שמספקת אותי?? מבולבלת לגמרייייייי! אשמח שהשאלה לא תתפרסם באתר. לכם!! ושבוע טוב:) ושתמיד ניהיה מאושרים ומסופקים בהחלטות ובמעשים שלנו!
תשובה: לך בר היקרה את כרגע נמצאת במהלך שנות השירות הלאומי, והתחושה המרכזית שאת מתארת היא תחושת החמצה. את חושבת שיכלת לעשות יותר, יכלת למצות את עצמך יותר, אולי בשירות אחר, אולי בשירות צבאי. תחושה זו מתעצמת אל מול החברות שלך שאת מרגישה שהצליחו יותר במקום שבו הן מתנדבות. הזכרת בסוף השאלה שאולי צריך להסתכל על השאלה הזו מהיבט אחר, ובאמת אני חושב שכך כדאי לעשות. אין ספק שהכי פשוט והכי נחמד זה להשקיע מאתים אחוז בשנתיים שירות לאומי ואחר כך להיות רגועה ש את שלך עשית. אבל התחושה הזו, לא רק שהיא לא תמיד תלויה בך, אלא היא תחושה שקרית. התורה מדריכה אותנו לעשות את ההפך הגמור. אין בכלל דבר כזה להרגיש ש את שלנו עשינו. כמובן, צריך לשמוח במה שעשינו אבל תמיד צריך לעשות ולתרום. יש שנתיים שמוקדשות לכך, וזה יפה מאד, אבל התרומה צריכה להמשך כל החיים. בכל שלב בחיים, את צריכה לשבת עם עצמך ולחשוב - איך אני עוזרת לאחרים, איך אני תורמת לסביבה, איך אני מחזקת את היהדות ואת שמירת המצוות בסביבה שלי. ח אמרו  לפום צערא אגרא  וזה אומר, שהמעשים שלנו נמדדים על פי המאמץ שאנחנו משקיעים. זה מאד מרשים ויפה לראות בת שירות שנותנת את כל כולה, אבל סטודנטית, שיש לה מעט מאד שעות פנויות, עם עומס לימודים וכו, ובכל זאת, היא מוצאת שעה בשבוע לעזור לסבתא שלה, או להרים פרויקט בסניף שלה - שכרה גדול הרבה יותר. במילים אחרות, אני אולי אפתיע אותך אבל אני מאד מקוה שאת לא תצאי לטיול ב ראש שקט. החפירה בעבר והמחשבות על העבר באמת לא מביאות לשום מקום, אבל צריך כל הזמן לחשוב הלאה - איך אני ממשיכה את התרומה שלי, את העשיה שלי למען החברה, למען עם ישראל גם כשאני חוזרת מהטיול, איך אני שומרת על הלהט גם כשאני מקימה משפחה, ובע"ה ככל שתתמקדי בזה, גם הסיפוק והאושר יבואו ויתלוו להחלטות שלך חזקי ואמצי טוביה tsbias1 gmail.com
שאלה: הלכתית: לכבוד הרב, אני גרושה עם שלושה ילדים והכרתי בחור בן גילי גם גרוש עם ילדים. האם כשהוא עונד טבעת לאצבעי בחנות תכשיטים כדי למדוד אותה והמוכר רואה ומוכר נוסף אינו מסתכל, זה עדות לכך שאנו נשואים?? הוא לא קידש אותי. זה רק כדי למדוד טבעת.
תשובה: לך בכל מקרה זה אסור. אסור לגבר לענוד טבעת לאשה שאינה אשתו וגם לאשה אסור לענוד טבעת לגבר שאיננו בעלה. כיון שאתם מכירים לצורך חתונה (שזה ההיתר היחידי להכיר גברים) אז אסור לכם גם להושיט מאחד לשני חפצים קטנים (טבעת מפתח טלפון נייד וכד ) אלו שנוהגים לערוך אירוסין מקפידים שאת הטבעת לכלה תתן אם החתן ולא החתן (ורצוי גם לא מכספו). בחנות עליך למדוד את הטבעת בעצמך או להעזר במוכרת (ולא במוכר). בברכת מזל טוב וחתונה בקרוב דוד לוי 098987548
שאלה: כיור 1: הרב, יש לנו בבית כיור 1. מה צריך לעשות לשים בכיור על מנת שיהיה אפשרות לשים בו גם כלים חלביים וגם בשריים (גם אם לא באותו זמן). מקווה שהשאלה מובנת.
תשובה: לך בכיור שמים כלים רק ממין אחד ולפני להדיח את המין השני - מוציאים את כל הכלים מהמין הראשון ומדיחים את המין השני כאשר כלי המין הראשון הם מחוץ לכיור. כמו כן לא מדיחים כלים בהשריה, דהיינו רק בברז מים זורם כאשר הפקק פתוח ולא מצטברת כמות של מים. יש אנשים הרוצים להחמיר וקונים כיור מפלסטיק אותו הם שמים בתוך הכיור. לענ"ד אין צורך להחמיר. מומלץ מאד שלכיור תהיה רשת לכל גודלו כך שמה שזורם הוא מתחת לרשת ואינו  מתעכב  בתחתית הכלי. דוד לוי 098987548
שאלה: קדושת ציצית: האם טלית קטן שנפסלה צריך לגנוז את כולה, או שאפשר לגזור את הפתילים ולגנוז רק אותם.
תשובה: לך אין לגנוז טלית קטן - אין בו קדושה. יש להמנע מלהשתמש בו תשמיש בזיון כגון סמרטוט ריצפה אבל אין בעיה להניח אותו באשפה ואם אתה רוצה להחמיר מאד - שים אותה בשקית לא שקופה. הוא הדין גם לגבי הציציות עצמן אלא שלגביהן יש הנוהגים לגנוז אותן (ללא שום צורך הלכתי), וכיון שהן קטנות אין לכך משמעות ומותר לעשות זאת. אחת הסיבות למנהג זה הוא מספר הקשרים בציצית הרומז לשמו של הקבה. ניתן גם להשתמש בהן כסימניות בספרים וכד. תזכה למצוות דוד לוי
שאלה: ברוקולי טרי: קיבלתי מחברה שעובדת איתי ברוקולי טרי שנקטף בקיבוץ לא דתי ברמת הגולן. (מפאת כבודה לא יכולתי שלא לקחתו) האם יש דרך בה ניתן להשתמש בברוקולי? במידה ולא, האם עלי לזורקו או שניתן לתת אותו למישהו?
תשובה: לא ניתן להתגבר על החרקים הנמצאים בתפרחת של הברוקולי. ולכן, יש להסיר את כל התפרחת ולא להשתמש בה. את כל שאר ברוקולי יש לשטוף היטב וניתן להשתמש. דנתי כאן רק מצד החרקים, אבל יש כאן עוד שאלות הלכתיות שלא שאלת עליהן: 1. שמיטה- אם הקרקע לא נמכרה ב"היתר המכירה" אז אסור לאכול מצד גזירת "ספיחין". 2. תרומות ומעשרות- יש להפריש בלי ברכה את כל המתנות ולפדות מעשר שני בלי ברכה. ומחמת הספקות שיש כאן, לא לתת את המעשר ראשון או את מעשר העני.
שאלה: קרש חיתוך: קרש שחותכים עליו עם סכינים חלביות, לרוב מאכלי פרווה ולפעמים חלבי ממש וטפטף עליו רוטב בשרי. מקום הטיפטוף לא ברור כי הקרש נשטף. הקרש מצופה פורמיקה. מה הדין?
תשובה: אם הרוטב היה קר- לשטוף היטב אם הרוטב היה חם- יש להכשיר על ידי עירוי מכלי ראשון.
שאלה: ג לטין: האם מרשמלו עם ג לטין דגים, הינו בעייתי?
תשובה: ניתן לייצר ג לטין דגים ברמת כשרות מהדרין וכל מערכות כשרות המהדרין משתמשות בו. אבל יתכן שהמוצר אינו מהדרין מסיבות אחרות.
שאלה: שמיטה: אני גנן ולקוח פרטי ביקש מימני לעקור דשא קיים על מנת לבנות עליו דק חדש, את הדשא שתלנו מלפני כמה שנים וזה מפריע לו לבריכה ולשאר הגינה. מותר לעקור עם טוריה את השטח וליישר אותו?
תשובה: וברכת ד  אפשר לעקור רק אם יש הוכחה שלא עושים זת לגינה, דהיינו להביא כבר את מוצרי הבניה לשטח. עדיף שהעקירה תעשה על ידי נכרי. בברכת התרה והארץ יהודה הלוי עמיחי מכון התורה והארץ כפר דרום - שבי דרום
שאלה: הגנה עצמית דחוף קצת: אני בקרוב בת 14 ואני גרה ב. רציתי לשאול אם זה מותר ללכת לחוג הגנה עצמית שהוא די נחוץ לימינו שהוא רק עם בנות אבל יש מדריך גבר אני אשמור בעזרת ה נגיעה בחוג הזה יש עם זה בעיה הלכתית?? אני לא יודעת אם יש חוגים כאלה שאישה מעבירה באזור ואני גם אצטרך לשלם לחוג עם מדריכה יותר בגלל שבחוג עם המדריך אני מנויה אז זה בחינם! אתה יכול להסביר לי גם מה הבעיה? אם יש?!
תשובה: יכולה להיות בעיה של צניעות כנגד עיני המדריך. לכן אפשר להשתתף אם תלבשי בגדים רחבים מאוד  שיבלעו  את הגוף.
שאלה: הלכות קבורה: בצער רב, נפטרה דיירת בבית האבות שלנו. קרובי משפחתה- הבן והבת מתגוררים בארה"ב. הדיירת נפטרה היום, יום ראשון ב בחשוון והילדים יצליחו להגיע לארץ רק ביום שלישי ד בחשוון. משיחה שערכתי עם הבת, המנוחה היתה כוהנה למרות ששם משפחתה היה אחר. אין שום קרובים אחרים או בני משפחה בארץ. שאלתי האם חייבים להביא את הנפטרת לקבורה במהרה או שמא אפשר לחכות עד שיגיעו ילדייה כדי שאלו יטלו חלק בהלוויתה? ובשורות טובות
תשובה: לך חובה!!!! לעשות מה שילדיה רוצים. על פי ההלכה חובת הקבורה היא על הקרובים ואסור לגזול להם מצוה זו. (נראה לי שאם עושים זאת הם יכולים לתבוע פיצוי גדול) ניתן כמובן לשאול את דעתם ואם הם רוצים אז לקבור בשליחותם. בהצלחה ובזהירות דוד לוי 098987548 הערה - שאלות כאלו יש לשאול בטלפון כדי לקבל תשובה מידית
שאלה: אמא שלי: הרב,בעלת תשובה, יש לי תאומים בני שנתיים, המשפחה של בעלי כשהולכים אליהם או כשצריכים בייביסיטר תמיד מוכנים לעזור ומושיטים יד, ואילו אצל המשפחה שלי, לתת עזרה זה להיות "פראייר", זה כמובן לא נאמר במפורש אבל אני מכירה אותם וזוכרת את הלך הרוח בבית הזה. במפגשים עם אמי, לא משנה כמה קשה לי באותו רגע עם הילדים, היא פשוט יושבת ומסתכלת עליי. היא לא עוזרת. וכשמבקשים בייביסיטר(כבר לא מבקשים) היא תמיד מתחמקת. אמי היא אישה שמאוד מרחמת על עצמה ותמיד מחפשת שירחמו עליה. כשאני שואלת אותה למה את לא עוזרת לי? היא אומרת שגם לה לא עזרו והיא גידלה אותנו לבד, ושקשה לה כי היא לא מרגישה טוב. היא באמת לא בבריאות איתנה אך כשהיא רוצה היא מאוד מסוגלת להתאמץ. בפעם האחרונה ששאלתי אותה למה היא לא עוזרת(בשיא העדינות, ובשאלה, לא בקביעה), היא ממש נפגעה ואמרה לי שאם אני שונאת אותה שאני אשמור את זה בלב שלי ולא אגיד לה ושקשה לה היא לא יכולה לעזור והיא כן עוזרת במה שהיא יכולה. כשאני רואה הורים אחרים עוזרים לילדיהם זה ממש כואב לי ואני מרגישה גלמודה. איך להתמודד איתה? מראש.
תשובה: ב"ה, אי אפשר לשנות אנשים וגם לא צריך, לא כדאי לצפות מאנשים אחרים שיעזרו לך, צפיות הן מתכון בדוק לאכזבות, נכון שיש משפחות שאצלם העזרה זורמת בחיים ולא מרגישים פריירים, אבל מהשואות למשפחות אחרות לא יוצא שום דבר טוב. תתמקדי בכך שאת רוצה לגדל משפחה ששם העזרה אחד לשני תהיה בשמחה, להתחיל לחנך לכך מהילדות והנערות ותזכי לרוות נחת מהיחס הטוב שביניהם. דני ארגמן
שאלה: חוסר אמונה במשהו ספציפי: אני עוברת משבר מסויים, אחרי 30 שנה של מאמצים אינספור לרזות: דיאטות, קורסים, סדנאות, לימוד, ייעוץ, הרעבה עצמית, בישולים, טרפיה, השפלות, שקילות, וכו, אני מתחילה לצערי ולצערו של בעלי להגיע למסקנה שזה לא יקרה, שהגוף שלי מיועד להיות כפי שהוא, שמן. אינני יודעת איך אני אמורה לחשוב כיהודייה: האם זו כפירה שאני אומרת שיש משהו בעולם שלא ניתן לתקן???? איך אני יודעת אם זה חלק מהמשימות שלי בעולם הזה, או שזהו. עליי להיות שמחה עם הגוף שהקב"ה נתן לי? :)
תשובה: ב"ה, אין הדרכה בתורה אם להיות שמן או רזה, זה ענין אישי וגם משתנה מדור לדור, נדמה לי שפעם העדיפו שמנות, אבל כל זה הבל, הכל בראש מי שמאושר ושלם עם עצמו לא צריך להרעיב את עצמו, כמובן יש גם ענין של בריאות ובזה צריך להתיעץ עם המבינים בדבר. בקיצור, אין לך שום פגם ואת לא צריכה לייסר את עצמך. דני ארגמן
שאלה: כשרות עופות: האם כשרויות של אור יהודה ושל הרב ורנר הן כשרויות טובות לרמת מהדרין?
תשובה: עיין במומלצים שלנו: (הרב וורנר לא נותן כשרות על עוף כמה כמה שנים. אבל הוא כן נותן על מוצרי עוף כגון נקניק)
שאלה: כנראה לא הסברתי את עצמי: כנראה לא הסברתי את עצמי, השאלה שלי היא לא לגבי ההשמנה אלא אם אני כופרת כשאני חושבת שיש תיקון מסוים שלא ניתן לתקן.
תשובה: ב"ה, זה לא כפירה לחשוב שלא כל דבר ניתן לשנות, כל זה בעניני העולם הזה אבל בעניני רוחניות - אין דבר שעומד בפני התשובה. דני ארגמן
שאלה: חתונה בשמיטה: אנחנו נערכים לחתונה בחודש טבת באולמי החתונות אמרו שיש אפשרות לשמיטה על פי היתר המכירה או לחומרה שזה יבול נוכרי. אשמח לדעת מה אתם מייעצים לעשות. עירית
תשובה: גם זה וגם זה כשר. לשניהם יש יתרונות וחסרונות. עיין במאמר שכתבנו על הנושא: ובמזל טוב!